У “К” № 14 была надрукавана рэцэнзія музыказнаўцы, музычнага крытыка Надзеі Бунцэвіч, пасля чаго рэдакцыя атрымала ліст ад першага намесніка генеральнага дырэктара тэатра Уладзіміра Рылаткі, дзе была выказана прапанова “часцей публікаваць не толькі рэдакцыйныя матэрыялы, але і артыкулы прафесійных крытыкаў, мастацтвазнаўцаў, аналітыкаў, здольных канструктыўна ацэньваць працэсы культурнага жыцця, тым больш што тэатр сістэматычна запрашае на прэм’еры айчынных і замежных мастацтвазнаўцаў”. Што ж, чаму б і не. Да ліста прыкладалася і інтэрв'ю з расійскім крытыкам, падрыхтаванае загадчыкам літаратурна-драматычнай часткі тэатра, з просьбай аб публікацыі гэтага тэксту.